Rüstəm və Söhrab (opera, Ü.Hacıbəyov)

Rüstəm və Söhrab — Üzeyir bəy Hacıbəyovun üçüncü muğam operası.

 Tarixçə 
Firdovsinin "Şahnamə" poemasının motivləri əsasında 1910 ildə yazılmışdır, 4 pərdəli bu operanın ədəbi mətni-əruz vəzni ilə yazılmış şer parçaları ilə zəngindir. Librettonun Üzeyir bəy tərəfindən yazılıb-yazılmaması haqda bir sıra fikirlər mövcud idi. Araşdırma nəticəsində librettonun müəllifliyi barədə mübahisələrə son qoyulmuş, oradakı bəzi şer parçalarının isə şair-qəzəlxan Buzovnalı Azərə məxsusluğu müəyyən edilmişdir. Bu operada müəllif muğam səhnələrini azaltmış, musiqinin çox hissəsini özü bəstələmişdir. Operanın ilk tamaşası 1910 il noyabrın 25-də Bakıda Tağıyev teatrında olmuşdur (rejissor Hüseynqulu Sarabski, dirijor—müəllif. Əsas rollarda H. Sarabski (Söhrab), Əhməd Ağdamski (Təhminə), Hənəfi Terequlov (Keykavus) və b. çıxış etmişlər. Mətbuatda yazıldığına görə, tamaşa müvəffəqiyyət qazanmamışdır. Ona görə də H. operanı səhnədən götürməyə məcbur olmuşdur.

Əsər bir qədər işlənildikdən sonra ikinci dəfə 6 mart 1915-ci ildə dirijor-bəstəkar M. Maqomayevin benefisində, H. Z. Tağıyevin teatrında tamaşaya qoyulmuşdu. Lakin yenə də uğursuzluğa məruz qaldığı üçün növbəti dəfə də səhnədən götürülmüşdür.

 İstinadlar 

 Ədəbiyyat 
 M. Aslanov, "Rüstəm və Söhrab", "Ulduz" jurnalı, 1970, № 8.

 Həmçinin bax 
 Leyli və Məcnun (opera)
 Koroğlu (opera)

 Xarici keçidlər 
 Ü. Hacıbəyov Elektron Ensiklopediyası — "Rüstəm və Söhrab"

Kateqoriya:Üzeyir Hacıbəyovun operaları
Kateqoriya:Azərbaycan dilində operalar
Kateqoriya:Azərbaycanda opera
Kateqoriya:Muğam operaları
Kateqoriya:1910-cu ildə yarananlar